钦定古今图书集成/明伦汇编/官常典/第726卷 > 黄复 陈广
## 钦定古今图书集成/明伦汇编/官常典/第726卷 > 黄复 陈广

按《延平府志》：“复字干叟，沙县人。登宝庆三年进士第，
除山阳尉。闻汀寇猖獗，献庙堂三策，境赖以安。真德
秀、陈韡交荐之，教授高邮军，改知兴化军兴化县，转
通判滁州。与守陈广协力拒寇。广主西门，复主北门，
射杀寇众数千人。后广中炮死。复摄州事，士气复振。
八十馀日，援不至，前后数百战而没。在围中遗子书”
云：“父老矣，食君之禄，继之以死，虽死犹生也。”总制赵
葵饷臣吴潜上其事，乞为立庙。所著书凡三十卷。子
垕、广，皆从事郎。